Albanelaría - Wikipedia

# Albanelaría

### Na Galipedia, a wikipedia en galego.

A albanelaría é a técnica de colocación de pedras para a construción. Está relacionado con:

- cantaría: técnica de tratamento e golpeo da pedra para darlle forma, tanto na súa extracción coma para darlle formas xeométricas ou figurativas;
- cachotaría: sistema que consiste en xuntar pedras de formas irregulares;
- perpiaño: sistema que consiste en xuntar pedras de formas regulares, normalmente paralelepípedos;

Os distintos sistemas de cantaría teñen unha longa tradición na arquitectura popular galega. Dende os cruceiros ou a catedral de Santiago ata as murallas dos castros ou os simples muros de pedra, a nosa arquitectura tradicional leva séculos construíndo obras rechamantes pola súa funcionalidade, importancia e/ou beleza.

## [editar] Nomenclatura

Imaxe que representa o sistema de levantamento de muros por cachotaría (irregular)

As caras que conforman unha peza de perpiaño segundo a súa posición no edificio teñen uns nomes moi específicos no léxico galego, que son:

1. paramento: é a cara que dá ó exterior;
2. sobreleito: é a base sobre a que se apoia a pedra por gravidade;
3. leito: é a cara oposta á base;
4. xuntas: son os laterais da peza que contactan con outras pedras;
5. trasdous: é a cara que dá ó interior da construción;

Loxicamente, as formas irregulares da cachotaría impiden que se dean uns nomes estables para cadansúas caras. De tódolos xeitos, cómpre dicir que o perpiaño é unha técnica máis moderna cá cachotaría, e pode incluír distintas técnicas con dificultade gradualmente maior, o cal mesmo permite datar relativamente restos arqueolóxicos (por exemplo, no Castelo da Rocha Forte).

## [editar] Bibliografía

- de Llano, Pedro. (2006) Arquitectura popular en Galicia. Vigo: Edicións Xerais de Galicia.

Traído desde "http://gl.wikipedia.org../../../a/l/b/Albanelar%C3%ADa.html"

Categoría: Arquitectura

##### Views

- Artigo
- Discusión
- Revisión actual

##### Procura